Kano (Mortal Kombat)

Kano on fiktiivinen hahmo pelisarjassa Mortal Kombat. Hänen ääninäyttelijänä toimii Michael McConnohie.

 Taustaa 

Kano on australialainen palkkasoturi ja entinen Black Dragon rikoskartellin johtaja ja Shao Kahnin joukkojen kenraali. Kanolla on kyberneettisen silmänsä ympärillä metallilevy, joka peittää osan hänen kasvoistaan ja hän pystyy ampumaan punaisen lasersäteen oikeasta silmästään. Kano on Sonya Bladen ja Jaxin arkkivihollinen.

 Peleissä 
Kano esiintyi ensimmäisen kerran alkuperäisessä Mortal Kombat -pelissä, jossa hän osallistui Mortal Kombat-turnaukseen aikeenaan varastaa rikkaudet Shang Tsungin temppelistä. Myöhemmin Kano joutui vangiksi mutta hän onnistui vakuuttamaan Shao Kahnin säästämään hänen henkensä vastineeksi aseiden toimituksesta tämän armeijalle.

Mortal Kombat: Special Forces -pelissä Kano vapautti Black Dragon-ryhmän jäseniä vankilasta ja myöhemmin Kano kohtasi Jaxin Outworldissa löydettyään myyttisen artifaktin. Jax kukisti Kanon taistelussa ja toi hänet Earthrealmiin tuomittavaksi. Myöhemmin Sonya heitti Kanon alas katolta, mutta Motaro löysi Kanon ja paransi tämän vammat vangiten tämän. Kano vapautui Sheevan tapettua Motaron ja Kano paljasti Shao Kahnille Sheevan suunnitelman tappaa hänet ja Kanosta tehtiin Shao Kahnin joukkojen kenraali. Myöhemmin Li Mei yritti tappaa Kanon, mutta Quan Chi esti sen. Myöhemmin Kano joutui taistelemaan Mavadoa vastaan, joka voitti Kanon ja vangitsi hänet Red Dragonin päämajaan. Mortal Kombat: Armageddonissa Taven löysi vangitun Kanon Red Dragonin vankilasta ja vapautti hänet. Kano kertoi Red Dragonin tehneen hänellä kokeita aikeenaan luoda ihminen-lohikäärme hybridin ja asentaneensa häneen jotakin uutta. Myöhemmin Kano osallistui Armageddonin taisteluun, jossa hän löi Strykerin maahan ja puukotti Bo' Rai Choa ennen kuin Shao Kahn löi hänet alas Argusin pyramidin huipulta. Kano sai myöhemmin taistelussa surmansa. Kanon vaihtoehtoisessa Armageddonin lopetuksessa hän kukisti Blazen ja muuttui tämän voimien ja Red Dragonin tekemien kokeiden seurauksena Black Dragon-human hybridiksi.

Mortal Kombat vs. DC Universe -pelissä Sonya yritti jäljittää Kanoa uskoen tämän olevan osallisena mystisiin katoamisiin, mutta ei saanut häntä kiinni. Myöhemmin Kano yritti varastaa jalokiven, jonka Kissanainen ehti varastaa ennen häntä. Myöhemmin Kano taisteli Salamaa vastaan, mutta tämä kukisti Kanon taistelussa melkein tappaen hänet, mutta Batman esti sen. Myöhemmin Kano joutui vastahakoisesti liittoutumaan Sonyan kanssa Raidenin määräyksestä ja Kano ja Sonya matkasivat hautausmaalle, jossa he kohtasivat Deathstroken ja Jokerin ja Kano taisteli Deathstrokea vastaan voitokkaasti Sonyan taistellessa Jokeria vastaan. Heidän siirryttyä yllättäen Oan Senateen, Kano taisteli Jokeria vastaan, mutta Jokeri kukisti Kanon taistelussa nöyryyttäen häntä. Myöhemmin heidän palattua Raidenin temppelille raportoimaan tapahtumista, Kano joutuu yllättäen raivotilaan Shang Tsungin pilkattua tätä tämän häviöstä pellelle, jolloin Kano hyökkää Shang Tsungin kimppuun, mutta Shang Tsung kukistaa Kanon taistelussa melkein tappaen tämän, mutta Sonya estää sen. Myöhemmin Kano oli läsnä Outworldissa lopputaistelussa DC Universen hahmoja vastaan taistellen uudelleen Jokeria vastaan menettäen tajuntansa. Myöhemmin havahduttuaan Kano todisti, kuinka Raiden ja Teräsmies kukistivat Dark Kahnin palauttaen maailmat ennalleen.  

Vuoden 2011 Mortal Kombat -pelissä Kano taistelee Johnny Cagea, Sonya Bladea ja Smokea vastaan, mutta häviää heille. Myöhemmin Kintaron tulisuihkun osuttua Kabaliin ja poltettua tämän keuhkot Kano pelasti Kabalin hengen asentamalla häneen hengityslaitteen, joka piti Kabalin hengissä. Kano joutui taistelemaan Kabalia vastaan ja hävisi tälle. Myöhemmin Cyber Sub-Zero jäädytti Kanon taistellessaan Goroa ja Kintaroa vastaan. Kanon kohtalo jäi epäselväksi pelin lopussa, mutta hänen uskotaan selviytyneen hengissä.

Mortal Kombat X -peliin perustuvassa sarjakuvassa selviää, että Kano aiheutti syvän haavan Sub-Zeron silmän kohdalle yrittäessään varastaa Kamidogun tikarin Red Dragonin temppelistä viiltämällä Sub-Zeroa tikarilla. Sub-Zero kukisti Kanon taistelussa jäädyttämällä Kanon kyberneettisen implantin ja repimällä sen irti. Myöhemmin Kano vartioi vangittuja Cassieta ja Jacquita estäen heidän paon ja myöhemmin Kano taisteli paikalle saapunutta Mavadoa vastaan pilkaten tätä Hsu Haon aiemmasta kuolemasta ja Kano pääsi voitolle melkein tappaen Mavadon, mutta yksi Mavadon miehistä esti Kanoa tappamasta Mavadoa. Kano pekeni paikalta Erronin portaalikiven avulla. Myöhemmin Kano Tasian, Jarekin ja Tremorin kanssa avustivat Kotal Kahnia taistelussa Shokaneita vastaan Kanon tuhotessa armeijan Shokaneita ydinpommin avulla. Kotalin kieltäydyttyä maksamasta Kanolle, Kano yritti ottaa Portaalikiven maksuksi, mutta Kotal mursi Kanon käden ja otti kiven väkisin takaisin ja D'Vorah ja Ferra ja Torr vangitsivat Kanon tyrmään. Myöhemmin Kano onnistui varastamaan Shinnokin amuletin temppelistä ja toimitti sen Mileenalle, joka maksoi Kanolle Kotal Kahnin tappamisesta. Kotal onnistui kuitenkin torjumaan Kanon murhayrityksen ja Tanyan avulla Kano pääsi pakenemaan. Kano myöhemmin soluttautui erikoisjoukkojen pakolaisleirille ja taistelee Sonyaa vastaan, mutta häviää. Sonya melkein kuristi Kanon hengiltä, mutta säästi tämän hengen Kanon kerrottua hänelle Shinnokin amuletin olinpaikan. Kano vangittiin tämän jälkeen.

Mortal Kombat 11 -pelissä Kronika tuo aikamyrskyn avulla nuoremman Kanon nykyaikaan. Kano onnistuu pakenemaan portaalin kautta D'Vorahin pesään. Myöhemmin Geras vie Kanon robottitehtaaseen ja Kano skannaa kyberneettisen silmänsä avulla Sektorin ja sanoo, ettei hänen korjaamisensa tule olemaan helppoa. Keskustellessaan menneisyyden Erron Blackin kanssa tulevasta työstä Kano kohtaa tulevaisuuden itsensä joka neuvoo häntä hyväksymään Kronikan tarjouksen, jonka jälkeen Black Dragon järjestö tulee kukoistamaan. Molemmat Kanot hyökkäävät erikoisjoukkojen tukikohtaan ja onnistuvat vangitsemaan nuoremmat Johnny Cagen ja Sonyan. Taisteluklubilla molemmat Kanot seuraavat Sonyan taistelua nuorempaa Kabalia vastaan vanhemman Kanon valehdeltua Kabalille Sonyan aiheuttaneen hänelle vammat, jotka todellisuudessa Kintaro aiheutti. Cassien hyökättyä paikalle yrittäessään pelastaa äitinsä vanhempi Kano ampuu Cassieta kohti minigunilla. Sonya onnistuu kukistamaan taistelussa molemmat Kanot ja on tappamaisillaan nuoremman Kanon, mutta vanhempi Kano uhkaa tappaa nuoremman Johnnyn jolloin Cassieta ei koskaan synny, jos Sonya ei peräänny. Sonya kiittää Kanoa sääntöjen muistuttamisesta ja ampuu nuorempaa Kanoa päähän tappaen hänet, jolloin vanhempi Kano lakkaa olemasta ja katoaa. Nightwolfin tarinassa paljastuu, että menneisyydessä Kano oli yrittänyt saada nuoren Nightwolfin varastamaan heimonsa aarteet hänelle vastineeksi rikkauksista, mutta Nightwolf oli tajunnut sen olevan väärin ja oli taistellut Kanoa vastaan, mutta Kano kukisti hänet. Myöhemmin Nightwolf oli Suuren Hengen antaman voiman avulla kukistanut Kanon ja häätänyt hänet pois heimonsa luota.

Vuoden 1995 Mortal Kombat -elokuvassa Sonya kukisti Kanon taistelussa ja tappoi tämän katkaisemalla tämän niskat. Animaatioelokuvassa Mortal Kombat Legends: Scorpion’s Revenge Kano hyökkäsi joukkoineen Shang Tsungin saarelle aikeenaan tappaa Earthrealmin puolustajat, mutta Scorpion tappoi suurimman osan Kanon joukoista ja Sub-Zero riisui Kanon tämän aseista ja hääti tämän paikalta. Myöhemmin Kano oli vanginnut Jaxin ja vapautti Outworldin olentoja Sonyan ja Johnnyn kimppuun, mutta Sonya ja Johnny kukistivat yhteistyöllä olennot ja onnistuivat vapauttamaan Jaxin ja Sonya tuhosi Kanon kyberneettisen silmän ja Jax tappoi Kanon kostoksi vangitsemisestaan.

Vuoden 2021 Mortal Kombat -elokuvassa Kano oli joutunut Sonya Bladen vangitsemaksi, joka kuulusteli tätä piilopaikassaan. Myöhemmin Reptilen hyökättyä paikalle Kano auttoi Cole Youngia ja Sonyaa kukistamaan Reptilen repimällä tämän sydämen irti. Myöhemmin Raidenin temppelillä Kung Lao opetti Kanoa hallitsemaan erikoiskykyään ampua punaisen säteen silmästään. Myöhemmin Kano kohtasi entisen liittolaisensa Kabalin, joka ylipuhui Kanon liittymään Shang Tsungin puolelle ja sammuttamaan Raidenin asettaman suojakentän, joka esti Shang Tsungin joukkoja hyökkäämästä paikalle. Myöhemmin Sonya Blade tappoi Kanon taistelussa kostoksi tämän petturuudesta.

Luokka:Mortal Kombat -pelisarjan hahmot